भारत से नेपाल के लिए निकली आस्था यात्रा, DRM ने पूजा अर्चना के साथ दी हरी झंडी
Bharat Gaurav India Nepal Tourist Trains Begins Punjab Jalandhar City Staion Aastha Yatra started India Nepal DRM Firozpur Dr. Seema Sharma worship flagged off Train  Latest News भारत से नेपाल के लिए धार्मिक पर्यटन स्थलों को जोड़ने वाली पहली भारत गौरव पर्यटक ट्रेन शुक्रवार को जालंधर सिटी रेलवे स्टेशन से रवाना हुई।
भारत से नेपाल के लिए धार्मिक पर्यटन स्थलों को जोड़ने वाली पहली भारत गौरव पर्यटक ट्रेन शुक्रवार को जालंधर सिटी रेलवे स्टेशन से रवाना हुई। जालंधर सिटी रेलवे स्टेशन पर भारत गौरव पर्यटक ट्रेन रवाना करने से पहले भव्य कार्यक्रम का आयोजन किया गया। ट्रेन को रवाना करने के पहले बाकायदा पूजा अर्चना की गई।
इसके बाद एक यात्री से ही ट्रेन की शुरुआत का रिबन कटवाया गया। इसके बाद डीआरएम फिरोजपुर रेलवे डिवीजन ने हरी झंडी दिखाकर ट्रेन को नेपाल के लिए रवाना किया। जालंधर से सुबह साढ़े आठ बजे चली ट्रेन अयोध्या, प्रयागराज, वाराणसी से होते हुए नेपाल की राजधानी काठमांडू में पशुपतिनाथ मंदिर के दर्शन पर्यटकों-श्रद्धालुओं को कराएगी।
यात्रियों में एक ही ट्रेन से नेपाल तक यात्रा का उत्साह 
इस स्पेशल ट्रेन में दो देशों भारत और नेपाल के प्रमुख तीर्थ स्थलों को कवर करते हुए भारत गौरव पर्यटक अयोध्या के अलावा नंदीग्राम, प्रयागराज, वाराणसी को जोड़ा गया है। इसको लेकर यात्रियों में खासा उत्साह देखने को मिला। यात्रियों सुमन, अशोक मित्तल ने कहा उन्हें बहुत अच्छा लग रहा है रेलवे ने यह ट्रेन चलाई है जो कि हमें अलग-अलग जगहों के दर्शन करवाएगी।
यात्रियों केशव चंद्र गोयल, रमन कपूर, सुनीला कपूर, नीलम सूद ने कहा कि उन्होंने पहले कभी ऐसा नहीं देखा कि ट्रेन में आरती की जाएगी, फूल बरसाए जाएंगे। ऐसा माहौल उन्हें पहली बार देखने को मिला है। हम बहुत ज्यादा खुश हैं कि हमें इस ट्रेन में बैठने का मौका मिला।
10 दिन का ट्रेन टूअर, कुछ सेक्शन सड़क मार्ग से भी कवर किए जाएंगे 
डीआरएम फिरोजपुर डॉ. सीमा शर्मा ने कहा कि फिरोजपुर डिवीजन की पहली भारत यात्रा है। यह भारत- नेपाल आस्था यात्रा है। जालंधर से चलकर ट्रेन लुधियाना, चंडीगढ़, अंबाला, कुरुक्षेत्र, पानीपत, गाजियाबाद, अलीगढ़, इटावा, कानपुर, अयोध्या, नंदीग्राम, रक्सौल, काठमांडू, बनारस, प्रयागराज के बाद 9 अप्रैल को जालंधर वापस पहुंचेगी।
डीआरएम सीमा शर्मा ने बताया कि इस आस्था यात्रा के दौरान कुछ सेक्शन बाय रोड भी कवर किए जाएंगे। टोटल यह 10 दिन का टूर है। उन्होंने प्रसन्नता जाहिर करते हु कहा कि उन्हें खुशी है कि वह धार्मिक यात्रा के दौरान श्रद्धालुओं-पर्यटकों को अच्छी सुविधाएं उपलब्ध कराएंगे।